Sveučilište u Zagrebu, Fakultet hrvatskih studija, Borongajska cesta 83d, Zagreb, na temelju članka 8. Pravilnika o jednostavnoj nabavi Fakulteta hrvatskih studija (klasa 640-02/20-2/0004, ur. broj 380-1/1-20-004) objavljuje

**POZIV NA DOSTAVU PONUDA**

**ZA NADOGRADNJU I ODRŽAVANJE MREŽNE STRANICE I INTRANETA**

Predmet je poziva nadogradnja i održavanje mrežne stranice i intraneta Fakulteta hrvatskih studija, temeljena na FER-ovu sustavu Quilt CMS, na određeno vrijeme od 43 mjeseca pod sljedećim uvjetima:

**OPĆI UVJETI ZA PODNOŠENJE PONUDA**

1. Postavljanje operacijskoga sustava i platforme sustava Quilt CMS

Izvođač će za Naručitelja pripremiti sistemsko okruženje na novom poslužitelju koji će osigurati naručitelj.

Izvođač je dužan osigurati sve licencije za sve potrebne operacijske sustave, komponente i usluge koje su dio Sustava za upravljanje sadržajima putem weba, s postojećim funkcionalnostima za uspostavu intraneta i za podršku nastavnim procesima i komunikaciji studenata i nastavnika (u daljnjem tekstu Sustav), u trajanju od minimalno 3 godine:

* Operacijski sustav;
* Web poslužitelj;
* Baza podataka;
* Alati za nadzor aktivnosti i sigurnosti Sustava, operacijskoga sustava i platforme;
* Alati za izradu sigurnosnih pohrana (backup) na poslužitelj korisnika;
* Redovne sigurnosne nadogradnje i nadogradnje koje ispravljaju greške u sistemskim paketima;
* Te sve ostale relevantne komponente koje su dio Sustava

Izvođač će migrirati trenutnu verziju sustava Quilt CMS i podatke javnoga weba i intraneta FHS-a na novi pripremljeni poslužitelj uz minimalnu nedostupnost navedenih web usluga.

Izvođač će osigurati dostupnost i licenciranje nadogradnji sustava Quilt CMS, instalirati ih na novi poslužitelj i osigurati ispravno funkcioniranje sustava nakon nadogradnje.

2. Specifikacija funkcionalnosti sustava Quilt CMS koje je potrebno nadograditi

Izvođač mora osigurati nadogradnje i licence za FER-ov sustav Quilt CMS, koji se već koristi na Fakultetu Hrvatskih studija, te osigurati nadogradnje postojećih modula sustava i postojećih modula koji osiguravaju integraciju s uslugama.

AAI@EduHr i ISVU

Sinkronizacija mora funkcionirati na način da sve relevantne podatke za funkcioniranje ostalih modula periodično kopira u Sustav Quilt CMS te da sve navedene funkcionalnosti sustava Quilt CMS, kako su navedene niže, u potpunosti funkcioniraju:

* postojeće funkcionalnosti za integraciju s uslugom AAI@EduHr

Korisnici Sustava su Studenti i djelatnici - osobe iz ISVU, koji se moraju moći prijaviti na Sustav / intranet koristeći AAI@EduHr putem SAML protokola

U ovisnosti o ISVU podacima, korisnicima je pridružen tip - student ili djelatnik

ISVU sinkronizacija

Funkcionalnosti koje su krucijalne za daljnji razvoj aplikacija za potporu nastavi, omogućavaju automatizirano stvaranje strukture weba, stranica, pojedinih web sjedišta i intraneta:

* + Automatsko generiranje strukture web sjedišta za predmete iz ISVU:

Forum, obavijesti, ankete, detaljne informacije o predmetu, repozitorij datoteka

* + Automatska dodjela prava administracije nastavnicima predmeta za web sjedišta predmeta
  + Automatska dodjela prava čitanja za grupu studenata, na stranicama web sjedišta predmeta
  + Automatska pretplata studenata koji su upisali predmet na sadržaje na web sjedištu predmeta
  + Mogućnost objave sadržaja javno ili samo za studente i/ili nastavnike predmeta
  + Imenik djelatnika
  + Profil djelatnika
  + Ispis djelatnika i predmeta za pojedinu organizacijsku jedinicu s poveznicama na profil djelatnika i web sjedište predmeta
  + Ispis strukture pojedinoga studija – poveznice na web sjedišta predmeta
  + Dnevno osvježavanje ISVU podataka, strukture pojedinih web sjedišta i strukture web sjedišta, prava pristupa, obavijesti o novim sadržajima za korisnike u ovisnosti o tome koji predmet su upisali (studenti) ili na kojem predmetu predaju (nastavnici), podataka pojedinih modula koji koriste ISVU podatke
  + Sinkronizacija podataka korisnika (studenti i djelatnici) iz sustava ISVU i integracija s korisničkim računima iz AAI@EduHr

Upravljanje grupama i korisnicima

* + Upravljanje (stvaranje, brisanje, uređivanje, blokiranje...) lokalnim korisnicima sustava - koji koriste korisničko ime i lozinku
  + Upravljanje vanjskim korisnicima, koji koriste AAI@EduHr uslugu za prijavu
  + Mogućnost povezivanja više lokalnih i vanjskih korisnika u jednu osobu (student korisnički račun, djelatnik korisnički račun ili oboje)
  + Mogućnost stvaranja i upravljanja grupama korisnika Stvaranje proizvoljnoga broja grupa - ime, kratica, opis
  + Automatsko stvaranje grupa korisnika i prava za grupe korisnika temeljeno na podacima iz ISVU:
    - Studenti
    - Djelatnici
    - Studenti na predmetu
    - Djelatnici na predmetu
    - Djelatnici pojedine Organizacijske jedinice

Upravljanje višestrukim web sjedištima (skup stranica)

* + Mogućnost administratora da otvori neograničen broj web sjedišta sa zasebnim DNS-om, grupom administratora i web dizajnom
  + Upravljanje posebnim web sjedištima
    - Djelatnički intranet (prava povezana s korisnicima/osobama povezanim iz ISVU i AAI)
    - Studentski intranet (prava povezana s korisnicima/osobama povezanim iz ISVU i AAI)
  + Mogućnost administratora da uređuje grupu administratora web sjedišta
  + Mogućnost administratora da definira grupu ili pojedinoga korisnika i prava korisnika za jednu ili više stranica na web sjedištu
  + Mogućnost upravljanja strukturom stranica web sjedišta (dodjela roditelja i djece pojedine stranice)
  + Mogućnost postavljanja različitih varijacija dizajna za pojedinu stranicu web sjedišta

Upravljanje stranicama

* + Mogućnost upravljanja strukturom pojedine stranice
  + Mogućnost dodavanja proizvoljnoga broja modula na stranicu (skup funkcionalnosti na pojedinoj stranici)
  + Mogućnost dodjele različitih razina prava za stranicu:
    - javna stranica
    - interna stranica:
      * grupa ili korisnik može vidjeti stranicu i sadržaje na njoj (module);
      * grupa ili korisnik može predlagati nove sadržaje i/ili komentirati u modulima na stranici;
      * grupa ili korisnik može objavljivati i uređivati vlastite sadržaje u modulima na stranici;
      * grupa ili korisnik može objavljivati i uređivati sve sadržaje u modulima na stranici;
      * grupa ili korisnik može upravljati strukturom (modulima na stranici)
  + Mogućnost definiranja jezika za stranicu (preddefiniran je jezik web sjedišta kojem stranica pripada)
    - Mogućnost sustava da stranice različitih web sjedišta, automatski povezuje kao prijevode (poveznica zastava na stranici vodi na prijevod te stranice na nekom drugom jeziku), koristeći URL-ove stranice, npr.:
      * Hrvatska stranica: /o-fakultetu
      * Engleska stranica: /en/o-fakultetu
      * Talijanska stranica: /it/o-fakultetu
    - Mogućnost da korisnik definira stranice koje su prijevod, npr.:
      * Hrvatska stranica: /o-fakultetu
      * Engleska stranica: /en/about
    - Ukoliko sustav ne pronalazi stranicu prijevod, poveznica za pojedini jezik vodi na web sjedište koje je prijevod trenutnoga.
    - Ukoliko sustav ne pronalazi web sjedište prijevod, poveznica na druge jezike na pojedinoj stranici vodi na “glavno” web sjedište za pojedini jezik.
    - Trenutni jezik se ne prikazuje kao poveznica.
    - Upravljanje izgledom pojedine web stranice (mogućnost postavljanja varijacija aktivnoga dizajna za svaku pojedinu stranicu - design skin - drukčije boje, sličice dizajna itd.)
    - Upravljanje formatom (*layout*) pojedine web stranice - npr. jedna ili više kolumni, različiti način prikaza pročelja i začelja itd., ovisno o dizajnu

Repozitorij datoteka / jednostavni *document management*

* + - Mogućnost objave datoteka u ovisnosti u razini prava korisnika ili grupe korisnika na stranici na koju je repozitorij postavljen
    - Mogućnost stvaranja i objave strukture mapa (folder) i datoteka u njima
    - Mogućnost reorganizacije (drag & drop) mapa i datoteka
    - Mogućnost definiranja mapa i/ili datoteka koje su vidljive samo korisnicima s većom razinom prava na stranici na kojoj je objavljen repozitorij
    - Mogućnost prijenosa .zip arhive kao brzoga načina stvaranja strukture mapa i datoteka u repozitoriju
    - Mogućnost premještanja datoteka iz repozitorija s jedne stranice u repozitorij na drugoj stranici

Obavijesti

* + - Mogućnost objave obavijesti na stranici (ovisno o razini prava koja je dodijeljena korisniku na stranici ili web sjedištu kojem stranica pripada)
    - Mogućnost predlaganja obavijesti na stranici (u ovisnosti o razini prava koja je dodijeljena korisniku na stranici ili web sjedištu kojem stranica pripada)
    - Mogućnost uređivanja vlastitih obavijesti na stranici (u ovisnosti o razini prava koja je dodijeljena korisniku na stranici ili web sjedištu kojem stranica pripada)
    - Mogućnost uređivanja svih objavljenih obavijesti na stranici (u ovisnosti o razini prava koja je dodijeljena korisniku na stranici ili web sjedištu kojem stranica pripada)
    - Mogućnost objave obavijesti na više stranica (u ovisnosti o razini prava koja je dodijeljena korisniku na svakoj pojedinoj stranici ili web sjedištu kojem pojedina stranica pripada)
    - Mogućnost objave obavijesti na jednoj ili više stranica i istovremeno predlaganje na jednoj ili više stranica (u ovisnosti o razini prava koja je dodijeljena korisniku na svakoj pojedinoj stranici ili web sjedištu kojem pojedina stranica pripada)
    - Mogućnost objave obavijesti kao događaja, uz prikaz u zasebnom modulu kalendar
    - Mogućnost prikaza obavijesti s različitih stranica u različitim formatima, npr:
  + Poseban način (definiran dizajnom) prikaza prvih 5 obavijesti s nekoliko različitih web stranica na naslovnici
  + Prikaz prvih 6 obavijesti sa svake od odabranih stranica u tabovima (npr. stranica za agregaciju obavijesti)

Banner / vrtuljak (*carousel*)

* + Objava bannera (slika) s naslovom, opisom i poveznicom u ovisnosti u razini prava korisnika ili grupe korisnika na stranici na kojoj je banner postavljen
  + Automatska ili ručna izmjena bannera (strjelice lijevo i desno)

Galerija fotografija

* + Mogućnost postavljanja jedne ili više galerija na stranicu, u ovisnosti u razini prava korisnika ili grupe korisnika, na stranici na koju je galerija postavljena
  + Ukoliko je objavljena jedna galerija, na stranici se prikazuju sličice na fotografije u galeriji
  + Klik na sličicu prikazuje fotografiju u punoj veličini
  + Ukoliko ih je objavljeno više, na stranici se prikazuju naslovne slike pojedine galerije
  + Klikom na pojedinu naslovnu sliku, na stranici se prikazuju sličice fotografija iz galerije
  + Klik na sličicu prikazuje fotografiju u punoj veličini

Ankete

* + Mogućnost objave anketnih pitanja s mogućim jednostrukim ili višestrukim odgovorima
  + Moguće postavljanje više paralelnih anketa
  + Mogućnost postavljanja trajanja ankete od - do
  + Mogućnost sudjelovanja korisnika u ovisnosti o pravima na pojedinoj stranici na kojoj je anketa postavljena (prava mogu biti za grupu ili pojedine korisnike)

Forum

* + Modul pruža funkcionalnosti foruma / diskusijskih grupa
  + Prava otvaranja tema i pisanja poruka ovise o dodijeljenom pravu korisnika ili grupe korisnika na stranici na koju je forum postavljen

Informacije o predmetu

* + Modul se nalazi na web sjedištu predmeta koji nastaju sinkronizacijom s ISVU (detaljnije niže pod Sinkronizacija s ISVU)
  + Modul prikazuje sve informacije o predmetu iz ISVU
  + Nositelji, predavači, grupe studenata, vrste nastave, opterećenje, opis, literatura, struktura studija (semestri, studiji, smjerovi itd.)

Informacije o pojedinom smjeru

* + Modul omogućava odabir prikaza pojedinoga smjera, studija ili modula, ili drugoga elementa strukture studija iz ISVU
  + Prikazuje predmete s poveznicama na web sjedišta predmeta
  + Predmeti su sortirani po semestru
  + U ovisnosti nalazi li se na hrvatskoj stranici ili na stranici kojoj je definiran neki drugi jezik, poveznice pokazuju na hrvatsko web sjedište predmeta ili na web sjedište predmeta za taj pojedini jezik
  + Informacije o pojedinoj organizacijskoj jedinici
  + Modul omogućava odabir prikazane organizacijske jedinice iz ISVU
  + Prikazuje ispis djelatnika
    - Djelatnici su sortirani po zvanjima i akademskom stupnju Djelatnici su grupirani po zvanjima
    - Svaki prikazani djelatnik je poveznica koja vodi na stranicu portfolija djelatnika (koja nastaje kroz ISVU sinkronizaciju)
    - U ovisnosti nalazi li se na hrvatskoj stranici ili na stranici kojoj je definiran neki drugi jezik, poveznice pokazuju na hrvatsku stranicu portfolija djelatnika ili na stranicu portfolija djelatnika za taj pojedini jezik

Modul RSS klijent – prikaz vanjskih sadržaja

Odabir RSS kanala vanjske web aplikacije i prikaz članaka

Imenik djelatnika

* + - Pretraživanje djelatnika po imenu, prezimenu, broju telefona, sobe i slično
    - Prikaz poveznica na stranice portfolija djelatnika
    - Mogućnost konfiguracije modula da pretražuje samo jednu ili više organizacijskih jedinica

Profil djelatnika

* + - Modul prikazuje sliku i osnovne i informacije, iz ISVU o djelatniku - titula, ime, prezime, predmeti, vrste nastave, ...
    - Mogućnost korisnika (djelatnika) da uređuju dodatne atribute profila, osim podataka iz ISVU
  + Biografija, telefon, osobna web stranica, projekti, povijest zaposlenja, interesi, profesionalna članstva, termini konzultacija, rezultati studentskih anketa, godine diplomiranja, magistriranja i doktoriranja, poveznice na društvene mreže itd.
  + Mogućnost prikazivanja podataka bibliografije iz vanjskih sustava - bib.irb.hr
  + Integracija sa repozitorijem radova – usluga Dabar Sveučilišnoga računskoga centra
  + Mogućnost povezivanja profila s ostalim modulima u sustavu, sadržajima koje objavljuje korisnik vlasnik profila

Pretplate - obavijesti o novim sadržajima

* + Mogućnost korisnika da se pretplati na nove sadržaje ili na događaje uređivanja postojećih sadržaja u modulima postavljenim na pojedinoj stranici
  + Automatska pretplata na web sjedišta predmeta za nastavnike i studente pojedinih predmeta - temeljeno na informacijama iz ISVU
  + Studenti su automatski pretplaćeni na sadržaje predmeta koje su upisali
  + Djelatnici su automatski pretplaćeni na sadržaje predmeta na kojima su predavači
  + Mogućnost dostave pretplaćenih sadržaja na email korisnika
  + Mogućnost pregledavanja pretplata kroz intranet

Intranet za djelatnike i studente

Po prijavi, korisniku prikazuje nove ili uređene sadržaje sa stranica na koje je pretplaćen

Modul tražilica

* + Mogućnost postavljanja tražilice na stranicu ili web sjedište
  + Mogućnost konfiguracije postavljene tražilice da pretražuje samo web sjedište na kojem se nalazi (npr. predmet ili intranet) ili sva web sjedišta
  + Grupiranje rezultata po kategorijama - sadržajima pojedinih modula, npr.:
  + Profili djelatnika, predmeti, studiji, web sjedište, stranica, repozitorija datoteka, obavijesti, anketa, forum

**3. Usluga održavanja poslužitelja i sustava Quilt CMS**

Izvođač je dužan osigurati pristup ticketing sustavu (sustav za praćenje prijava od strane Naručitelja), za jednu osobu i zamjenika te osobe od strane Naručitelja, koji su zaduženi za komunikaciju s Izvođačem:

* + Rješavanje tehničkih problema
  + Problemi koji uzrokuju zastoj u radu većem broju korisnika Naručitelja ili trajni gubitak podataka - 4 sata unutar radnoga vremena
  + Problemi koji ne uzrokuju zastoj u radu većem broju korisnika Naručitelja – 8 sati unutar radnoga vremena
  + Problemi koje uzrokuju manje poteškoće prilikom korištenja aplikacija – 4 radna dana
  + Savjetovanje o korištenju sustava
  + Mogućnost slanja upita za podršku e-poštom

Kroz održavanje sustava Quilt CMS, Izvođač **mora osigurati kontinuirane nadogradnje kupljenih i održavanih modula** (Osnovni paket, Napredni paket, Obrazovni paket, Modul Infopaket) te jezgre sustava Quilt CMS, operacijskoga sustava i platforme sustava (Sistemsko održavanje) te osigurati licence za sve nadogradnje sustava Quilt CMS.

U održavanje je uključeno do 24 sata programskoga razvoja godišnje, po želji korisnika:

* + Manje promjene u izgledu ili funkcioniranju modula koje je moguće u potpunosti dogovoriti i izvršiti u ukupnom trajanju do 2 sata ili kraće;
  + IT savjetovanje do 24 sata godišnje.

**SADRŽAJ PONUDE**

Pravo na podnošenje ponude imaju fizičke osobe koje imaju registriran obrt, i pravne osobe.

Mjerilo za izbor između valjanih ponuda jest najniža cijena ili gospodarski najpovoljnija ponuda.

S izabranim ponuditeljem sklopit će se ugovor o nadogradnji i održavanje mrežne stranice i intranet sustava u pisanom obliku.

Ako na poziv pristignu dvije potpune ponude, s istim iznosom ponuđene ugovorne cijene, ponuditelji će biti pozvani da u roku od tri dana nakon primitka obavijesti u zatvorenoj omotnici dostave nadopunu ponude kako bi se donijela odluka o najpovoljnijem ponuditelju.

U slučaju da ponuditelji ponovno iskažu isti iznos, najpovoljnijom ponudom smatrat će se ona ponuda ponuditelja koja je vremenski prije urudžbirana.

Ako najpovoljniji ponuditelj odustane od ponude ili ako ne pristupi sklapanju ugovora u roku od 8 dana od primitka ugovora, smatrat će se da je odustao od sklapanja ugovora. Sklapanje ugovora o nadogradnji i održavanju mrežne stranice i intranet sustava ponudit će se prvomu sljedećemu ponuditelju koji je ponudio nižu cijenu, pod uvjetima iz njegove ponude.

Poglavito pravo na sklapanje ugovora za nadogradnju i održavanje mrežne stranice i intranet sustava za obrtničku ili samostalnu profesionalnu djelatnost imaju osobe iz Zakona o pravima hrvatskih branitelja iz Domovinskoga rata i članova njihovih obitelji, ako ispunjavaju uvjete iz poziva i Pravilnika o jednostavnoj nabavi Fakulteta hrvatskih studija te prihvate najniži ponuđeni iznos.

Pravo sudjelovanja u nadmetanju imaju sve fizičke osobe koje imaju registrirani obrt i pravne osobe uz uvjet da uz pisanu ponudu potpisanu od strane ovlaštene osobe dostave:

**A. Za fizičke osobe,** koje imaju registrirani obrt:

1. Ime i prezime, OIB ponuditelja

2. Podatak o prebivalištu

3. Presliku osobne iskaznice

4. Izvornik ili ovjerenu presliku izvatka iz obrtnoga registra, iz kojeg je vidljivo da je ponuditelj registriran za djelatnost koju je ponudio

5. Dokaz o hrvatskom državljanstvu

6. Ponuđeni iznos prema specifikaciji iz donje tablice

7. Obrazac BON-2 (dokaz o bonitetu), odnosno ispravu izdanu od bankarskih ili drugih financijskih institucija kojima se dokazuje solventnost ponuditelja, ne stariju od 90 dana, računajući od dana podnošenje ponude

8. Potvrdu o stanju poreznoga duga ponuditelja koju je izdala Porezna uprava Ministarstva financija, ne stariju od 90 dana, računajući od dana podnošenje ponude

9. Broj telefona, ime i prezime osobe za kontakt

Osobe koje se u ponudi pozivaju na prava utvrđena Zakonom o pravima hrvatskih branitelja iz Domovinskoga rata i članova njihovih obitelji, moraju pored gore navedene dokumentacije, dostaviti i:

1. Potvrdu o statusu dragovoljca iz Domovinskoga rata (izdaje nadležno tijelo MORH ili MUP)

2. Potvrdu o statusu člana obitelji smrtno stradaloga hrvatskoga branitelja iz Domovinskoga rata, odnosno zatočenoga ili nestaloga hrvatskoga branitelja iz Domovinskoga rata (izdaje nadležno tijelo državne uprave prema mjestu prebivališta)

3. Potvrdu o statusu hrvatskoga ratnoga vojnoga invalida iz Domovinskoga rata (izdaje nadležno tijelo MORH ili MUP)

4. Potvrdu o statusu ostalih hrvatskih branitelja iz Domovinskoga rata koji su proveli u obrani suverenosti Republike Hrvatske najmanje 12 mjeseci (izdaje nadležno tijelo MORH ili MUP)

5. Potvrdu o ostvarivanju / neostvarivanju prava iz mirovinskoga osiguranja (izdaje nadležno tijelo HZMO)

6. Izjavu koja se daje pod punom materijalnom i kaznenom odgovornošću da prethodno nije korišteno navedeno pravo prednosti.

**B. Za pravne osobe**:

1. Naziv i OIB ponuditelja

2. Sjedište osobe

3. Izvadak iz Sudskoga registra iz kojeg je vidljivo da je tvrtka registrirana za djelatnost koja je ponuđena

4. Ponuđeni iznos prema specifikaciji iz donje tablice

5. Obrazac BON-2 (dokaz o bonitetu), odnosno ispravu izdanu od bankarskih ili drugih financijskih institucija kojima se dokazuje solventnost ponuditelja, ne stariju od 90 dana, računajući od dana podnošenje ponude

6. Potvrdu o stanju poreznoga duga ponuditelja koju je izdala Porezna uprava Ministarstva financija, ne stariju od 90 dana, računajući od dana podnošenje ponude

7. Broj telefona, ime i prezime osobe za kontakt.

Izvornici potvrda, uvjerenja, izvadaka, rješenja, obrtnica i dr. ne smiju biti stariji od šest mjeseci ako nije drugačije navedeno.

Ponudu i priloženu dokumentaciju trajno zadržava Fakultet hrvatskih studija i ne vraća se ponuditelju.

Pravo sudjelovanja nema ponuditelj koji u trenutku podnošenja ponude ima dospjelih, a neplaćenih dugovanja prema Fakultetu hrvatskih studija te se ponude takvih ponuditelja ne će uzimati u obzir.

**Obrazac za davanje ponude prema specifikaciji**

|  |  |  |  |  |
| --- | --- | --- | --- | --- |
| **Opis usluge** | **Jedinična cijena (kn bez PDV-a)** | **Količina** | **Cijena u kn (bez PDV-a)** | **Cijena u kn (s PDV-om)** |
| Priprema novoga virtualnoga poslužitelja za sustav Quilt CMS |  | 1 |  |  |
| Migracija sustava Quilt CMS i podataka na novi virtualni poslužitelj |  | 1 |  |  |
| Nadogradnja sustava Quilt CMS na najnoviju inačicu |  | 1 |  |  |
| Održavanje poslužitelja i sustava Quilt CMS |  | 43 mjeseca |  |  |
| Ukupno |  |  |  |  |
| PDV |  |  |  |  |
| Sveukupno |  |  |  |  |

**PODNOŠENJE PONUDA**

Ponude se dostavljaju **na** **e-adresu**: kvaliteta@fhs.hr **ili poštom** na adresu: Fakultet hrvatskih studija, Borongajska cesta 83d, 10000 Zagreb, s naznakom: „POZIV NA DOSTAVU PONUDA – NADOGRADNJA MREŽNE STRANICE – NE OTVARATI.

Otvaranje ponuda nije javno.

Ponude suprotne ovomu pozivu, nepotpune, uvjetne i nepravodobne ponude, ne će se razmatrati.

**Rok za dostavu ponuda je do 10. travnja 2022. u 23.59 sati.**

Fakultet hrvatskih studija obvezuje se u roku od 30 dana od dana isteka roka za dostavu ponuda dostaviti obavijesti ponuditeljima o odluci fakulteta o odabiru najpovoljnijega ponuditelja, te u daljnjem roku od 15 dana dostaviti ugovor na potpis izabranomu ponuditelju.

Izabrani ponuditelj dužan je ugovor potpisati u roku od 8 dana od njegova primitka. U protivnom smatrat će se da je odustao od sklapanja ugovora. Ugovorom će se regulirati detaljno prava i obveze naručitelja i izabranoga ponuditelja.

Fakultet hrvatskih studija pridržava pravo neprihvaćanja ni jedne ponude i pravo poništenja ovoga poziva, do donošenja odluke o prihvatu najpovoljnije ponude, bez obveze obrazloženja razloga i bez ikakve odgovornosti prema ponuditeljima.

U Zagrebu 1. travnja 2022.

Klasa: 406-01/22-2/0001

Ur. broj: 380-1/1-22-0001

Sveučilište u Zagrebu

Fakultet hrvatskih studija